google/wiki40b huggingface dataset:
Όμιλος Αntenna

Ιστορία

Ο Όμιλος ANT1 ιδρύθηκε στις 9 Αυγούστου του 1989, έπειτα από το ξεκίνημα του ραδιοφωνικού σταθμού ANT1 Radio 97.2 (νυν Easy 97.2). Η δημοτικότητα αυτής της υπηρεσίας οδήγησε να ξεκινήσει τον αδερφικό σταθμό ANT1 Radio 97.5 στη Θεσσαλονίκη (νυν Easy 97.5). Το επόμενο έτος, ο Όμιλος ΑΝΤ1, επέκτεινε τις δραστηριότητές του στην τηλεόραση με την ίδρυση του τηλεοπτικού σταθμού ΑΝΤ1, ένα από τα πρώτα ιδιωτικά δίκτυα στην Ελλάδα.
Το 1993, ο Όμιλος διεύρυνε ακόμη μια φορά, αυτή τη φορά διεθνώς τις δραστηριοτητές του, με την έναρξη των απόδημων τηλεοπτικών σταθμών ΑΝΤ1 Satellite και ΑΝΤ1 Pacific για την αναμετάδοση του προγράμματος του ΑΝΤ1 στο εξωτερικό. Ο ΑΝΤ1 Satellite ήταν το πρώτο ελληνικό δίκτυο στη Βόρεια Αμερική, ενώ ο ΑΝΤ1 Pacific έφερε το «καλύτερο» πρόγραμμα του ΑΝΤ1 στην Αυστραλία και στις χώρες του Ειρηνικού.
Κατά τα επόμενα έτη ο Όμιλος ANT1 έχει επεκτείνει τις δραστηριότητές του πέρα από τον κόσμο των ραδιοτηλεοπτικών εκπομπών, συμπεριλαμβανομένου της υπηρεσίας Antenna Internet (παρέχει δωρεάν πρόσβαση στο internet, κατέβασμα μουσικής και την κλήση σε μεγάλες αποστάσεις), της Audiotex Α.Ε. (εταιρία τηλεπικοινωνιών), της Δάφνη Επικοινωνίες Α.Ε. (εκδοτική εταιρεία), της Νίκη Εκδόσεις (εκτυπωτική εταιρεία), της Heaven Music (δισκογραφική εταιρία) και της ANTEL (ασύρματη μετάδοση).

Πρόσφατες ενέργειες

Τον Οκτώβριο του 2008 είχε ξεσπάσει διαμάχη μετά την πώληση του τηλεοπτικού σταθμού Нова телевизия της Βουλγαρίας, στον όμιλο μέσων ενημέρωσης Modern Times Group (MTG) της Σουηδίας, για 620 εκατομμύρια ευρώ, εξασφαλίζοντας έτσι μια κρίσιμη γραμμή πίστωσης για τον προβληματικό πυρήνα των δραστηριοτήτων του ομίλου που βίωσε, σύμφωνα με αξιολογήσεις που έγιναν κατά την περίοδο 2007-2008.
Στις 23 Μαρτίου του 2011, η DISH Network ανανεώνει το πολυετές συμβόλαιο με την κεραία του Ομίλου για τον Απόδημο Ελληνισμό, περιλαμβάνει την μελλοντική διάθεση του ANT1 Prime, που χαρακτηρίζει το ποδόσφαιρο και μεταδίδει κλασικές ελληνικές παραστάσεις. Η συμφωνία διασφαλίζει τη μεταφορά της ελληνικής γλώσσας στις ΗΠΑ.
Sonic (χαρακτήρας)

Βιογραφία

Ο Sonic είναι ένας 16χρονος μπλε ανθρωπόμορφος σκαντζόχοιρος. Αγαπάει την ελευθερία και δεν μπορεί να αφήσει κάποιον αβοήθητο. Είναι ο πιο γρήγορος σκαντζόχοιρος στον κόσμο, καθώς τρέχει γρηγορότερα και από τον ήχο. Ο Sonic αγαπάει την ταχύτητά του και του αρέσει να ταξιδεύει συνεχώς με αυτή αλλά και με τους φίλους του. Το αγαπημένο του φαγητό είναι τα χοτ-ντόγκ με τσίλι. Το παρατσούκλι του είναι «The Blue Blur» και μπορεί να μεταμορφωθεί σε Supersonic αν πάρει όλα τα σμαράγδια του χάους (Chaos Emeralds).
Ο κολλητός του είναι ο Tails, μια κόκκινη αλεπού με δύο ουρές. Μάλιστα ένα κορίτσι σκαντζόχοιρος, η Amy, είναι τρελά ερωτευμένη μαζί του και δεν μπορεί να καταλάβει ότι ο Sonic την αποφεύγει γιατί δεν την αγαπάει. Ο δεύτερος σύμμαχος του ήταν ο Knuckles the Echidna, ένας σκαντζόχοιρος της συνομωταξίας Echidna, ο οποίος αρχικά παρουσιάστηκε σαν αντίπαλος. Αρχικός αντίπαλός του ήταν ο δρ. Eggman Robotnik ένας τρελός επιστήμονας και εφευρέτης δολοφονικών ρομπότ (όπως ο Metal Sonic, ο ρομποτικός σωσίας του πρωταγωνιστή). Οι υπόλοιποι αντίπαλοι είναι οι 2 σκαντζόχοιροι Shadow και Silver, η νυχτερίδα Rouge, ο χαμαιλέοντας Espio και οι υπόλοιποι της Team Chaotix.
Σύμμαχοί του είναι οι Miles "Tails" Prower, Knuckles και Amy Rose, ενώ αντίπαλοι οι Doctor Eggman, Shadow The Hedgehog, Metal Sonic, Scourge The Hedgehog (από Sonic the Hedgehog Comic) και Silver The Hedgehog.
Ιωάννα Παππά

Βιογραφία

Γεννήθηκε στη Βοστώνη στις 11 Μαρτίου 1977. Έχει σπουδάσει υποκριτική στην Ανωτέρα Δραματική Σχολή Θεάτρου Τέχνης Κάρολος Κουν. Έγινε ευρέως γνωστή μέσα από τη συμμετοχή της στην πετυχημένη σειρά του Χριστόφορου Παπακαλιάτη, Κλείσε τα μάτια. Το 2014 κέρδισε το Θεατρικό Βραβείο Κοινού για το ρόλο της στην παράσταση Αλεπούδες και το 2016 το Βραβείο Μελίνα Μερκούρη από κοινού με την Αλεξάνδρα Αϊδίνη για την παράσταση Οδός Πολυδούρη, όπου υποδύθηκε την ποιήτρια Μαρία Πολυδούρη. Το 2018 βραβεύτηκε με το 1ο βραβείο Α' Γυναικείου ρόλου στα βραβεία all4fun για την παράσταση Το μόνον της ζωής του ταξίδιων και με το 3ο βραβείο γυναικείας ερμηνείας στα θεατρικά βραβεία Αθηνοράματος για την παράσταση Άμλετ.
Τη σεζόν 2016-2017 δίδασκε υποκριτική στην Ανώτερη Σχολή Δραματικής Τέχνης Ανδρέας Βουτσινάς.

Προσωπική ζωή

Είναι ζευγάρι με τον Κώστα Πάντο με τον οποίο έχουν αποκτήσει ένα γιο που γεννήθηκε στης 2 Αυγούστου του 2019.
Άγιος Ιωακείμ ο Χίος

Βιογραφικά

Στις μορφές της Ορθοδοξίας που συνδέθηκαν με τη Λήμνο ανήκει και ο νεομάρτυρας μητροπολίτης της, ο Ιωακείμ Β΄ ο Χίος, ο οποίος μαρτύρησε τον Οκτώβριο του 1770, στα λεγόμενα «Ορλωφικά».
Τη χρονιά εκείνη, στη Λήμνο είχαν στρατοπεδεύσει τα ρωσικά στρατεύματα υπό τον Αλέξη Ορλόφ και πολιορκούσαν την τουρκική φρουρά που ήταν κλεισμένη στο Κάστρο, την πρωτεύουσα του νησιού. Για λίγους μήνες οι κάτοικοι του νησιού νόμισαν ότι το νησί θα ελευθερωνόταν από τους Οθωμανούς.
Όμως, μόλις φάνηκε η τουρκική αρμάδα οι Ρώσοι αναχώρησαν και το νησί έμεινε ανυπεράσπιστο στην εκδικητική μανία των κατακτητών. Ακολούθησαν μεγάλες σφαγές και καταστροφές, τις οποίες περιέγραψε ο πατριάρχης Μελέτιος ως εξής:
"Οι εκείσε Χριστιανοί όσα δεινά και πέρα δεινών υπέστησαν μετά ταύτα υπό των Αγαρηνών εώμεν λέγειν. Πολλοί γαρ εξ αυτών ανηλεώς ανηρέθησαν και κατεσφάγησαν, έτεροι δε εις το παντελές απεγυμνώθησαν, τινές δε και φυγάδες εγένοντο φονευθέντος και του αρχιερέως αυτών κυρ Ιωακείμ του Χίου και της εκκλησίας της Αγίας Τριάδος επονομαζομένης, κρημνισθείσης."
Σύμφωνα με την προφορική παράδοση, ο μαρτυρικός ιεράρχης σύρθηκε στο προαύλιο του μητροπολιτικού ναού και απαγχονίστηκε στο γεφύρι του παρακείμενου χειμάρρου. Ο Ιωακείμ ανακηρύχτηκε άγιος από την Εκκλησία της Ελλάδος και η μνήμη του τιμάται μαζί με τη μνήμη των ορθοδόξων νεομαρτύρων.
Εφημερίς (εφημερίδα Αλεξάνδρειας)

Η Εφημερίς ήταν καθημερινή εφημερίδα των Ελλήνων της Αιγύπτου που κυκλοφορούσε στην Αλεξάνδρεια της Αιγύπτου από το 1910 έως το 1961.
Ιδρυτής και πρώτος ιδιοκτήτης της Εφημερίδος ήταν ο δημοσιογράφος Νικόλαος Καραβίας, σύζυγος της ζωγράφου Θάλειας Φλωρά-Καραβία. Στα χρόνια του εθνικού διχασμού μεταξύ βενιζελικών και βασιλοφρόνων, η Εφημερίς τήρησε φιλοβασιλική στάση, σε αντίθεση με τον Ταχυδρόμο, την άλλη μεγάλη ελληνική εφημερίδα της Αλεξάνδρειας, η οποία ήταν με το μέρος των βενιζελικών.
Το 1939, η Εφημερίς πέρασε στην ιδιοκτησία του Ιωάννη Κασιμάτη. Στα χρόνια του Κασιμάτη, το πολιτικό της στίγμα μετακινήθηκε προς το κέντρο και κατόπιν πάλι προς τα δεξιά, μέχρι να κλείσει οριστικά το 1961, την εποχή που άρχισε να φθίνει ο ελληνισμός της Αιγύπτου.
Rolling Stone Top 200

Το Rolling Stone Top 200 είναι ένα αμερικανικό μουσικό τσαρτ που δημοσιεύεται εβδομαδιαίως από το περιοδικό Rolling Stone. To τσαρτ προκειμένου να προσδιορίσει τη θέση ενός άλμπουμ, καταμετρά τα streams παράλληλα με τις φυσικές και ψηφιακές πωλήσεις (του ίδιου του άλμπουμ αλλά και των τραγουδιών σ'αυτό). εξαιρώντας ταυτόχρονα τη λεγόμενη "παθητική ακρόαση", όπως για παράδειγμα το ραδιοφωνικό airplay. Το τσαρτ δημοσιεύτηκε για πρώτη φορά στις 2 Ιουλίου 2019 για την εβδομάδα 21-27 Ιουνίου 2019.
Το πρώτο νούμερο ένα άλμπουμ στο εν λόγω τσαρτ ήταν το "Help Us Stranger" από το συγκρότημα The Raconteurs στις 27 Ιουνίου 2019.

Παρασκήνιο

Το Μάιο του 2019, το Rolling Stone ανακοίνωσε τη δημιουργία του δικού του μουσικού τσαρτ, για να συναγωνιστεί το Billboard Hot 100. Το τσαρτ βασίζεται σε δεδομένα που συλλέγονται από την εταιρία Alpha Data.
Σ. Βεντατσαλάμ

Προσωπική ζωή

Είναι παντρεμένος με την Β. Μοχάνα και έχουν αποκτήσει 4 παιδιά.
Φερδινάνδος του Χοεντσόλερν

Βιογραφία

Είναι ο τρίτος γιος του Φρειδερίκου-Γουλιέλμου πρίγκιπα του Χοεντσόλερν και της Μαργαρίτας, κόρης του Καρόλου πρίγκιπα του Λάινινγκεν.
Panic! at the Disco

Ιστορία

Το συγκρότημα ξεκίνησε με τους Ryan Ross (κιθάρα, φωνητικά) και Spencer Smith (ντραμς). Σύντομα συγκάλεσαν τον Brent Wilson (μπάσο). Ξεκίνησαν παίζοντας τραγούδια των Blink 182. Ο Wilson έφερε από το σχολείο του τον Brendon Urie για να παίξει κιθάρα, αλλά αφού ο Ross είδε τις ικανότητες του Urie στο τραγούδι, έγινε ο τραγουδιστής. Λίγο καιρό μετά άρχισαν να φτιάχνουν demo τα οποία τα ανέβασαν στο ίντερνετ, ο μπασίστας των Fall Out Boy, Pete Wentz, τα άκουσε και έπεισε την εταιρία Fueled by Ramen να υπογράψει συμβόλαιο μαζί τους. Το Σεπτέμβριο του 2005 κυκλοφορήσαν το πρώτο τους άλμπουμ A Fever You Can't Sweat Out, το οποίο γνώρισε μεγάλη επιτυχία. Το Μάιο του 2006 έδιωξαν τον Brent Wilson και στη θέση του μπήκε, ο τότε 20χρονος, Jon Walker, o οποίος ήταν ο μεγαλύτερος στο συγκρότημα. Το 2008 κυκλοφορήσαν το Pretty. Odd. το οποίο έγινε επιτυχία, αλλά όχι τόσο μεγάλη όσο το πρώτο. Το 2009, οι Ross και Walker αποχώρισαν και δημιούργησαν τους "The Young Veins", που διαλύθηκαν το 2010. To 2011 κυκλοφόρησαν το Vices and Virtues, το οποίο πήρε θετικές κριτικές. Μετά από την κυκλοφορία του άλμπουμ αποχωρεί και ο Smith. Το 2012, ο μπασίστας Dallon Weekes μπήκε επίσημα στο συγκρότημα, για τις ζωντανές εμφανίσεις.
Διεθνές φεστιβάλ κινηματογράφου του Γερεβάν

Το Διεθνές φεστιβάλ κινηματογράφου του Γερεβάν (Αγγλικά: Yerevan International Film Festival) είναι ετήσιο κινηματογραφικό φεστιβάλ που πραγματοποείται στην πρωτεύουσα της Αρμενίας, το Γερεβάν.

Ιστορικό & πληροφορίες

Το φεστιβάλ ιδρύθηκε το 2004 με πρωτοβουλία του ομίλου για την ανάπτυξη του κινηματογράφου "Χρυσό Βερίκοκο" και της Αρμένικης Ένωσης Κριτικών του Κινηματογράφου καθώς και με την στήριξη της αρμένικης κυβέρνησης. Από τότε διοργανώνεται κάθε Ιούλιο. Σκοπός του φεστιβάλ είναι να παρουσιάσει νέες ταινίες προερχόμενες από Αρμένιους σκηνοθέτες και παραγωγούς αλλά και από αλλοδαπούς αρμένικης καταγωγής και να προωθήσει την δημιουργικότητα και την πρωτοτυπία στον χώρο του κινηματόγραφου και του video art. 
Οι σημαντικότερες διακρίσεις είναι το χρυσό και ασημένιο βερίκο και το βραβείο "Ταλερ του Παρατζάνωφ", το οποίο έχει θεσπιστεί στη μνήμη του σκηνοθέτη Σεργκέι Παρατζάνωφ. Ο τελευταίος όταν βρισκόταν στη φυλακή συνήθιζε να σκαλίζει με τα νύχια του εικόνες πάνω σε μεταλλικά καπάκια μπουκαλιών τα οποία ονόμαζε Ταλερς, από τα οποία και προέρχεται το όνομα του βραβείου. 
Από το 2005 πρόεδρος του Φεστιβάλ είναι ο Ατόμ Εγκογιάν.
Κρομμυώνα

Η Κρομμυώνα ήταν πόλη της αρχαίας Μεγαρίδας, χτισμένη στην ανατολική πλευρά του ισθμού. Σήμερα στην περιοχή της αρχαίας Κρομμυώνας βρίσκεται ο οικισμός των Αγίων Θεοδώρων. Η Κρομμυώνα μέχρι τις αρχές του 6ου π.Χ. αιώνα ανήκε στους Μεγαρείς και στην συνέχεια περιήλθε στους Κορινθίους.
Οξάνα Ακίνσινα

Πρόωρη και Προσωπική Ζωή

Η Ακίνσινα γεννήθηκε στο Λένινγκραντ, όπου ζει και σήμερα. Ο πατέρας της ήταν μηχανικός αυτοκινήτων και η μητέρα της λογίστρια. Έχει μία μικρότερη αδελφή. Το 2002 η Ακίνσινα κέρδισε το ρόλο στην επιτυχημένη ταινία εγκλήματος Λίλια Για Πάντα, αλλά λόγω του ότι δεν μπορούσε να συνεννοηθεί σε άλλη γλώσσα εκτός από τα Ρώσικα, (να σημειώσουμε ότι η ταινία γυρίστηκε στη Σουηδία και στη Δανία),επικοινωνούσε με τον σκηνοθέτη μέσω μεταφραστή. Έως και τα 15 της χρόνια η Οξάνα διατηρούσε ερωτική σχέση με τον επίσης ηθοποιό Αλεξέι Τσάντοφ. Από το 2007 έως και το 2010 ήταν παντρεμένη με τον επιχειρηματία Ντμίτρι Λιντβίνοφ και μαζί έχουν ένα γιο, τον Φίλιπ (γεννημένος 2 Ιουνίου 2009), για λίγο διάστημα διατήρησε σχέση και με τον επίσης ηθοποιό και τραγουδιστή Αλεξέι Βορομπιόφ. Στις 15 Ιανουαρίου του 2013 η Οξάνα γέννησε το δεύτερο παιδί, μαζί με τον παραγωγό ταινιών Άρτσιλ Τζελοβάνι.

Καριέρα

Ξεκίνησε την καριέρα της σε ηλικία 12 ετών, η Οξάνα ανακαλύφθηκε από τον Σεργκέι Μπόντροφ, και έκανε το ντεμπούτο της στη Ρωσική ταινία εγκλήματος Αδελφές (2001), το σκηνοθετικό ντεμπούτο του Μπόντροφ. Η δεύτερη ταινία της ήταν η Λίλια Για Πάντα (2002), ήταν υποψήφια για το Ευρωπαϊκό Βραβείο Κινηματογράφου, αλλά έχασε από τις οκτώ ηθοποιούς της ταινίας μυστηρίου 8 Γυναίκες (2002) σε σκηνοθεσία Φρανσουά Οζόν. Για το ρόλο της στην Λίλια Για Πάντα, έλαβε επίσης το βραβείο καλύτερης ηθοποιού από τα Guldbagge Awards, τα εθνικά βραβεία ταινιών της Σουηδίας. Από τοτε η Οξάνα έχει παίξει σε πολλές ταινίες όπως: Het Zuiden σε σκηνοθεσία Μάρτιν Κουλχόβεν και Στη Σκιά των Κατασκόπων (2004), στο πλάι των ηθοποιών: Ματ Ντέιμον, Φράνκα Ποτέντε και Τζούλια Στάιλς, σε σκηνοθεσία Πολ Γκρίνγκρας.
Χρηματιστήριο αξιών

Το πρώτο χρηματιστήριο αξιών ιδρύθηκε στη Φλάνδρα, πιθανότατα στην Αμβέρσα (σημερινό Βέλγιο) το 1460. Ο θεσμός διαδόθηκε γρήγορα στην περιοχή. Το 1602 στο χρηματιστήριο του Άμστερνταμ εισήχθη η πρώτη πολυμετοχική εταιρεία, η Ολλανδική Εταιρεία Ανατολικών Ινδιών (Dutch East India Company).
Σήμερα τα χρηματιστήρια είναι ένας απαραίτητος θεσμός για το παγκόσμιο οικονομικό σύστημα. Στις πλούσιες οικονομίες του κόσμου συναντάμε και τις πιο ανεπτυγμένες κεφαλαιαγορές που συνήθως βασίζονται σε ένα χρηματιστήριο αξιών, όπως το χρηματιστήριο της Νέας Υόρκης (NYSE) στη Wall Street (όπου και το NASDAQ), το χρηματιστήριο του Λονδίνου, του Παρισιού ή της Φρανκφούρτης.
Μονολίθι Κιλκίς

Γεωγραφία - Ιστορία

Το Μονολίθι βρίσκεται νοτιοδυτικά της λίμνης Δοϊράνης, στις νότιες πλαγιές του όρους Δύσωρον (μέρος από τα Κρούσσια όρη). Το χωριό απέχει 20  χλμ. βόρεια της πόλης του Κιλκίς και 73,5 χλμ. βόρεια της Θεσσαλονίκης. Βορειοδυτικά του χωριού προς τον οικισμό Γάβρα, σε αγροτική περιοχή και στη συμβολή δύο χειμάρρων έχει βρεθεί προϊστορικός οικισμός (Τούμπα) ο οποίος από το 1996 έχει κηρυχθεί αρχαιολογικός χώρος. Η παλιά ονομασία του χωριού, από την εποχή της τουρκοκρατίας, ήταν Ράμνα και αναφέρεται το 1919 στο ΦΕΚ 48Α-05/03/1919 να προσαρτάται στην τότε κοινότητα Μοράφτσης. Μετονομάστηκε σε Μονολίθι το 1927. Σύμφωνα με το πρόγραμμα Καλλικράτης, μαζί με την Αντιγόνεια, τη Γάβρα και το Μυλοχώρι αποτελούν την τοπική κοινότητα Αντιγονείας που ανήκει στη δημοτική ενότητα Κρουσσών του δήμου Κιλκίς και σύμφωνα με την απογραφή 2011 έχει πληθυσμό 31 μόνιμους κατοίκους.
Ερωτευμένος Σαίξπηρ

Πλοκή

Ο Ουίλιαμ Σαίξπηρ είναι ένας γνωστός ποιητής, συγγραφέας και ηθοποιός που όχι μόνο έχει πουλήσει το επόμενο έργο του σε δύο άτομα, στον Φίλιπ Χένσλοου και στον Ρίτσαρντ Μπέρμπιτζ αλλά τώρα έχει να αντιμετωπίσει ένα πολύ πιο σοβαρό και δύσκολο πρόβλημα. Έχει ξεμείνει από ιδέες και ακόμα δεν έχει ξεκινήσει να γράφει το έργο. Βρίσκεται στο ψάξιμο της καινούριας του μούσας, τη γυναίκα που θα τον εμπνεύσει αλλά όλες του οι προσπάθειες αποτυγχάνουν μέχρι που γνωρίζει την όμορφη Βαϊόλα ντε Λέσεπς. Η Βαϊόλα αγαπά το θέατρο και δεν θέλει τίποτα άλλο από το να ανεβεί πάνω στη σκηνή και να παίξει. Αλλά αυτό δεν γίνεται καθώς είναι απαγορευμένο για τις γυναίκες καθώς μόνο οι άνδρες επιτρέπεται να ασκούν το επάγγελμα του ηθοποιού. Η Βαϊόλα είναι επίσης μεγάλη θαυμάστρια των έργων του Σαίξπηρ. Γι' αυτό ντύνεται σαν άνδρας και παίρνει το όνομα Τόμας Κεντ. Περνάει από ακρόαση και αποδεικνύεται ιδανική για ένα ρόλο στο επόμενο έργο του Σαίξπηρ. Ο Σαίξπηρ σύντομα θα καταλάβει τη μεταμφίεσή της και θα ξεκινήσει μαζί της μια ερωτική σχέση, η οποία ξέρουν ότι δεν θα έχει ευτυχισμένο τέλος καθώς αυτός είναι ήδη παντρεμένος και αυτή πρόκειται να παντρευτεί το Λόρδο Γουέσεξ. Καθώς η παράσταση ετοιμάζεται, η αγάπη των Ουίλιαμ και Βαϊόλα μεταφέρεται στις σελίδες του αριστουργήματος Ρωμαίος και Ιουλιέτα.

Παραγωγή

Η ιδέα για την ταινία Ερωτευμένος Σαίξπηρ ήρθε στον σεναριογράφο Μαρκ Νόρμαν στα τέλη της δεκαετίας του '80. Έδωσε ένα προσχέδιο του σεναρίου στο σκηνοθέτη Έντουαρντ Ζούικ. Το σενάριο ήρθε και στα χέρια της Τζούλια Ρόμπερτς, η οποία συμφώνησε να υποδυθεί τη Βαϊόλα. Ωστόσο, το σενάριο του Νόρμαν δεν άρεσε στον Ζούικ και προσέλαβε τον Τομ Στόπαρντ να το βελτιώσει.
Η παραγωγή της ταινίας ξεκίνησε το 1991 στη Universal, με τον Έντουαρντ Ζούικ στην καρέκλα του σκηνοθέτη. Παρά το γεγονός ότι τα κοστούμια και τα σκηνικά κατασκευάζονταν, ο ρόλος του Σαίξπηρ δεν είχε ακόμα δοθεί σε κάποιον, επειδή η Ρόμπερτς επέμενε ότι μόνο ο Ντάνιελ Ντέι Λιούις μπορούσε να τον υποδυθεί. Ο Ντέι Λιούις δεν έδειξε ενδιαφέρον για το ρόλο και όταν η Ρόμπερτς απέτυχε να τον πείσει, αποσύρθηκε από την ταινία, έξι εβδομάδες πριν ξεκινήσουν τα γυρίσματα. Η ταινία σταμάτησε την παραγωγή και ο Ζούικ δεν μπόρεσε να πείσει άλλα κινηματογραφικά στούντιο να αναλάβουν το πρότζεκτ. Τελικά, ο Ζούικ έδωσε το σενάριο στη Miramax, αλλά η Miramax επέλεξε τον Τζον Μάντεν ως σκηνοθέτη.

Box office

Με προϋπολογισμό 25.000.000 δολάρια, η ταινία Ερωτευμένος Σαίξπηρ έκανε άνοιγμα τριημέρου στην 8η θέση με 4,2 εκατομμύρια δολάρια. Στο αμερικανικό box office συνολικά συγκέντρωσε 100,3 εκατομμύρια δολάρια και στον υπόλοιπο κόσμο οι εισπράξεις έφτασαν τα 189 εκατομμύρια δολάρια. Παγκοσμίως απέφερε 289,3 εκατομμύρια δολάρια. Ήταν η 18η μεγαλύτερη εισπρακτική επιτυχία στην Αμερική για το 1998 και η 9η παγκοσμίως.
Γιάνεζ Γιάνσα

Προφίλ

Γεννήθηκε στις 17 Σεπτεμβρίου του 1958 στη Λιουμπλιάνα, με το όνομα Ιβάν Γιάνσα. Σπούδασε στο Πανεπιστήμιο της Λιουμπλιάνας. Έχει δύο παιδιά από το γάμο του με τη Σίλβα Πρεντάλιτς. Δημοσίευσε πλήθος βιβλίων.
Από το 1990 ως το 1994 χρημάτισε υπουργός Άμυνας. Το 1995 ανέλαβε την ηγεσία του Σλοβενικού Δημοκρατικού Κόμματος. Έπειτα από τη διεξαγωγή των γενικών εκλογών, το 2004, Ο Γιάνσα διορίστηκε Πρωθυπουργός στις 3 Νοεμβρίου 2004. Με 57 ψήφους υπέρ εξελέγη από το Κοινοβούλιο ως Πρωθυπουργός. Η Βουλή ενέκρινε τη νέα κυβέρνηση στις 3 Δεκεμβρίου του ιδίου έτους.
Στις 19 Νοεμβρίου του 2007 η κυβέρνησή του έλαβε ψήφο εμπιστοσύνης με ψήφους 51 υπέρ και 33 κατά. Το 2008 το κόμμα του ηττήθηκε στις βουλευτικές εκλογές. Τον διαδέχθηκε στην πρωθυπουργία ο Μπόρουτ Πάχορ, το Νοέμβριο του ιδίου χρόνου.
Τον Οκτώβριο του 2010, το Κοινοβούλιο στην Σλοβενία αποφάσισε την άρση της βουλευτικής ασυλίας για τον  Γιάνσα,  ο οποίος αντιμετώπισε κατηγορίες για δωροληψία κατά τη σύναψη συμβολαίου με την φινλανδική βιομηχανία όπλων Patria.  Ο ίδιος αρνήθηκε τις κατηγορίες και τις απέδωσε σε παιχνίδι των ΜΜΕ.
Ο Γιάνσα επανήλθε στην πρωθυπουργία έπειτα από τις βουλευτικές εκλογές του 2011, κατά τις οποίες το κόμμα του ήρθε στη 2η θέση. Ήταν οι πρώτες πρόωρες εκλογές στην ιστορία της Σλοβενίας. Ανέλαβε ξανά πρωθυπουργός στις 10 Φεβρουαρίου 2012, σε κυβέρνηση πεντακομματικού συνασπισμού.
Ο πρωθυπουργός κατηγορήθηκε για συμμετοχή σε σκάνδαλο διαφθοράς και για λογοκλοπή, σύμφωνα με τα ευρήματα της Επιτροπής Καταπολέμησης της Διαφθοράς.
Στις αρχές του 2013 ξέσπασε πολιτική κρίση, καθώς το Κόμμα Λίστα Πολιτών (DL) ανακοίνωσε την απόφασή του να αποχωρήσει από τον κυβερνητικό συνασπισμό σε ένδειξη διαμαρτυρίας για την άρνηση του Γιάνσα να παραιτηθεί.
Την 1η Φεβρουαρίου 2013 ο Γιάνσα ανέλαβε και το χαρτοφυλάκιο των Οικονομικών.
Στις 5 Ιουνίου 2013, ο Γιάνεζ Γιάνσα καταδικάστηκε σε διετή φυλάκιση, ύστερα από κατηγορία ότι δωροδοκήθηκε από την φινλανδική εταιρεία Patria σχετικά με την προμήθεια αμυντικών συστημάτων.
Τον διαδέχθηκε στην πρωθυπουργία η Αλένκα Μπράτουσεκ.
Ροντενές

Γεωγραφική θέση

Βρίσκεται στα σύνορα της Γερμανίας με την Δανία.

Ιστορία

Το έτος 1436 κτίστηκε το πρώτο προστατευτικό κυματοθραύστικό τείχος, το ονομαζόμενο χρυσό τείχος.
Γιαν Σβαρτ φαν Χρόνινγκεν

Βιογραφία

Δεν είναι πολλά στοιχεία για τη ζωή του φαν Χρόνινγκεν. Σύμφωνα με το Künstler-Lexikon των Thieme και Becker, εργάστηκε υπό το ψευδώνυμο "Jan Vredemann" Σύμφωνα με τον Κάρελ φαν Μάντερ ο φαν Χρόνινγκεν βρισκόταν στη Χάουντα κατά την περίοδο 1522 - 1523, την ίδια εποχή που στην πόλη αυτή βρισκόταν και ο Γιαν φαν Σκόρελ, ο οποίος είχε μόλις επιστρέψει από την Ιταλία. Ο φαν Χρόνινγκεν μπορούσε να ζωγραφίζει τοπία αλλά και τις τονικότητες της ανθρώπινης σάρκας με τον ίδιο τρόπο με τον Σκόρελ, ενώ ταξίδεψε και ο ίδιος στην Ιταλία, διαμένοντας κυρίως στη Βενετία. Ο φαν Μάντερ συνεχίζοντας την αναφορά του στον καλλιτέχνη αναφέρει τις ξυλογραφίες του με εφίππους Τούρκους οπλισμένους με τόξα και βέλη καθώς και μια ξυλογραφία του με τον Ιησού να κηρύττει σε πλήθος ακροατών πάνω σε ένα πλοίο.. Μαθητής του διετέλεσε ο Άντριεν Πίτερς Κράμπετ (Adriaen Pietersz. Crabeth), ο οποίος σύντομα τον ξεπέρασε σε καλλιτεχνικές ικανότητες. Ο Κράμπετ ήταν γιος του αποκαλούμενου "κουτσού Πίτερ" (Krepel Pieter), όπως αναφέρεται και στο Ολλανδικό Ίδρυμα Ιστορίας της Τέχνης (RKD) γύρω στα 1535. Στη συνέχεια ο φαν Χρόνινγκεν μετοίκησε στην Αμβέρσα, όπου και απεβίωσε.

Έργο

Στο αρχείο Άρενμπερχ της βελγική πόλης Ενγκιέν υπάρχει ένας μικρό τρίπτυχο του καλλιτέχνη, η μοναδική εργασία του που φέρει υπογραφή και είναι χρονολογημένη: "Jan de Svaert alias van Groeningen mefecit A 1562".Το τρίπτυχο είναι ζωγραφισμένο με πρώιμη μπαρόκ τεχνοτροπία και στο μεσαίο πάνελ απεικονίζεται η Σταύρωση (με Σταυρό που προέρχεται από χαρακτικό του Τζούλιο Μποναζόνε (Giulio Bonasone)), με την Παρθένο και τον Ιωάννη. Στο αριστερό πάνελ απεικονίζεται ο χορηγός του τριπτύχου Francisco de Verdugo (σύμφωνα με τον Φεντερίκο Μπαρρότσι) με τον Άγιο Φραγκίσκο, ενώ στο δεξιό πάνελ απεικονίζεται η σύζυγος του Francisco Dorothe von Mansfeld. Στην πίσω όψη του μεσαίου πάνελ βρίσκεται η υπογραφή του καλλιτέχνη, ενώ στην οπίσθια όψη των πλαϊνών πάνελ απεικονίζονται τα οικόσημα των χορηγών.
Διιπετές

Το περιοδικό «Διιπετές» ISSN 1106-1685 με υπότιτλο «Για την υπεράσπιση της Αρχαίας Ψυχής» ήταν το πρώτο στην Ιστορία ελληνικό περιοδικό που τοποθετήθηκε δημόσια υπέρ της Ελληνικής Εθνικής Θρησκείας και της ανάγκης για παλινόρθωσή της στην σύγχρονη, νεοελληνική πραγματικότητα. Η λέξη «διιπετές» σημαίνει αυτό που έχει ριχτεί στην γη εξ ουρανού από τον Θεό Δία, δηλαδή το θεόσταλτο.
Το «Διιπετές» κυκλοφόρησε για πρώτη φορά το 1991 και έκλεισε οριστικά το 2012, έχοντας εκδώσει συνολικά 75 τεύχη, καθώς και 3 βιβλία:
«Το Ξόδεμα της Γης. Αναφορικά με τα αποτελέσματα των θρησκευτικών και πολιτικών αντιλήψεων ενάντια στη φύση» του Nigel Campbell Pennick (1994), 
«Ψυχοδηλωτικά και ιεροφάνεια στα Αττικά αρχαία μυστήρια» του Shawn Eyer (Μάϊος 1995, ISBN 960-7474-01-5) και
«Αρχαιοελληνική ελευθερία και παρρησία» του Richard Livingstone (2000, ISBN 960-8652-50-2).
Στα πρώτα χρόνια του βίου του, το περιοδικό εξέδωσε και μερικές ανακοινώσεις υπέρ αρχαιοτήτων που κατέστρεφε το επίσημο κράτος για αναπτυξιακούς λόγους, όπως η προϊστορική ακρόπολη Ζάγανι, δίπλα στο τότε κατασκευαζόμενο Διεθνές Αεροδρόμιο Ελευθέριος Βενιζέλος, ενώ μετά το 1997 έγινε άτυπα ο εκδοτικός βραχίονας του Ύπατου Συμβουλίου των Ελλήνων Εθνικών (Υ.Σ.Ε.Ε.). 
Η εκδοτική ομάδα του περιοδικού άλλαξε πολλές φορές σύνθεση. Τον περισσότερο καιρό συμμετείχαν σε αυτήν οι Κώστας Κεχαγιάς και Βλάσης Ρασσιάς.